Орон нутгийн 2026 оны төсвийн удирдамжийн Хавсралт №1

**ОРОН НУТГИЙН ТӨСВӨӨР ХЭРЭГЖҮҮЛЭХ ХӨТӨЛБӨРИЙН ХҮРЭХ ҮР ДҮНГИЙН МЭДЭЭЛЛИЙГ ЦАХИМ СИСТЕМД БОЛОВСРУУЛАХ ЗААВАР**

Аймаг, нийслэлийн төсвийн ерөнхийлөн захирагчийн хэрэгжүүлэх хөтөлбөрийн хүрэх үр дүнг <https://bps.mof.gov.mn/> холбоосоор нэвтрэн орж орон нутгийн хөтөлбөрийн хүрэх үр дүнгийн талаарх чанарын болон тоо хэмжээний үзүүлэлтийг Маягт 1, 2, 3, 4, 5-ын дагуу боловсруулна.

***Хөтөлбөрийн хүрэх үр дүнг тодорхойлоход ашиглах маягтууд***

Үр дүнд суурилсан төсөвлөлтийг дараах 5 үе шатны дагуу 5 маягт ашиглаж боловсруулна:



**Үе шат 1.** **Үр дүнгийн хүрээг боловсруулах**

Үр дүнгийн хүрээг Монгол Улсын өнөөгийн хууль, эрх зүйн орчны хүрээнд Алсын хараа 2050 урт хугацааны хөгжлийн бодлогын баримт бичиг, Хөгжлийн зорилтод хөтөлбөр, Монгол Улсыг хөгжүүлэх таван жилийн үндсэн чиглэл, Засгийн газрын үйл ажиллагааны хөтөлбөрийн зорилго, зорилтод үндэслэн Үндэсний, Салбарын, Төсвийн ерөнхийлөн захирагчийн (ТЕЗ), Хөтөлбөрийн гэсэн дөрвөн түвшнээр тодорхойлно[[1]](#footnote-1).

Тодорхойлсон үр дүнгийн хүрээг үр дүнд суурилсан төсөв боловсруулах “Маягт – 1 Үр дүнгийн хүрээ”- д оруулна.

Үр дүнгийн хүрээний маягт нь Үр дүнд суурилсан төсөвлөлтийн гол зарчим болох үр дүнгийн логик уялдааг харуулах зорилготой.

Маягт-1 Багана 1,2 - “Үндэсний үр дүн” баганад урт хугацааны хөгжлийн бодлогын баримт бичгээс (Жишээ нь, Алсын хараа-2050) хамаарах Үндэсний үр дүнг тодорхойлж, хамаарах кодын хамт оруулна.

Маягт-1 Багана 3,4 - “Салбарын үр дүн” баганад Салбарын холбогдох үр дүнг оруулна. Код баганад Алсын хараа 2050, Хөгжлийн зорилтод хөтөлбөрийн хамаарах зорилтын дугаарыг оруулна.

Маягт-1 Багана 5,6 – “Төсвийн ерөнхийлөн захирагчийн үр дүн” баганад Монгол Улсыг хөгжүүлэх таван жилийн үндсэн чиглэл, Засгийн газрын үйл ажиллагааны хөтөлбөрийн зорилго, зорилтод үндэслэн Төсвийн ерөнхийлөн захирагчийн эрхлэх асуудлын хүрээн дэх холбогдох үр дүнг, кодын хамт оруулна. (Аймаг, нийслэлийн ТЕЗ-н үр дүнг тухайн Аймаг, нийслэл, хотыг хөгжүүлэх таван жилийн үндсэн чиглэл, Засаг даргын үйл ажиллагааны хөтөлбөрт үндэслэнэ).

Маягт-1 Багана 7,8 - “Хөтөлбөрийн үр дүн” баганад ТЕЗ-ийн үр дүнд хамаарах хөтөлбөрийн код, нэрийг сонгож оруулна (Сангийн сайдын “Төсвийн ангилал шинэчлэн батлах тухай” 2015 оны 7 дугаар тушаалын гуравдугаар хавсралтаар баталсан төсвийн зарлагын хөтөлбөрийн ангиллын код, нэрээс сонгоно).

Маягт-1 Багана 9 – “ТЕЗ-ийн төсвөөр хэрэгжүүлэх хөтөлбөрийн үр дүн” баганад сонгогдсон хөтөлбөрөөр хэрэгжүүлэх ТЕЗ-ийн чиг үүрэг, эрхлэх асуудлын хүрээнд хамаарах Монгол Улсын болон аймаг, нийслэл, хотын хөгжлийн жилийн төлөвлөгөөнд тусгагдсан хөтөлбөрийн үр дүнг оруулна. Хэрэв Монгол Улсын болон аймаг, нийслэл, хотын хөгжлийн жилийн төлөвлөгөөнд тусгагдсан хөтөлбөрийн үр дүнд тухайн ТЕЗ хувь нэмэр оруулах үүрэгтэй ч, эрхлэх асуудлын хүрээнд бүрэн шийдвэрлэх боломжгүй, тухайн үр дүн нь хэд хэдэн ТЕЗ-ийн хэрэгжүүлэх үр дүнгээс хамааралтай бол хөтөлбөрийн үр дүнг төсвийн хязгаарт нийцүүлэн эрхлэх асуудал, чиг үүргийн хүрээнд тодорхойлж, кодын хамт оруулна. Мөн тухайн ТЕЗ-ын эрхлэх асуудлын хүрээнд хэрэгжүүлэх хөтөлбөр, хөтөлбөрийн үр дүн Монгол Улсын болон аймаг, нийслэл, хотын хөгжлийн жилийн төлөвлөгөөнд бүрэн тусгагдаагүй бол энэ багад нэмж оруулна.

**Үе шат 2. Төсвийн ерөнхийлөн захирагчийн хэрэгжүүлэх хөтөлбөрийн үр дүн, түүний шалгуур үзүүлэлтийг тодорхойлох**

Маягт-2 нь хөтөлбөрөөр хэрэгжүүлэх үр дүн, түүний төсөвт өртгийг дунд хугацаагаар харуулна.

ТЕЗ нь төсвийн удирдамжид үндэслэн өөрийн хариуцан эрхлэх асуудлын хүрээнд хэрэгжүүлэх хөтөлбөрүүд болон хөтөлбөрийн түвшинд хамтран ажиллах оролцогч талуудыг тодорхойлж, мөнгөн болон мөнгөн бус хэлбэрээр оруулах хувь нэмрийг тодорхойлно. Мөн ТЕЗ нь хөтөлбөрийн үр дүн, шалгуур үзүүлэлтийн зорилтод түвшинг тодорхойлохдоо шат шатны төсвийн захирагч нарын саналыг харгалзан төсвийн хязгаарын хүрээнд эцэслэн хянана. Ингэхдээ ТТЗ болон ТШЗ нарын ирүүлсэн төсвийн саналыг хөтөлбөрийн үр дүн, гарцын логик уялдаа холбоо, шалгуур үзүүлэлтийн биелэгдэхүйц байдал, ТЕЗ, салбарын үр дүнг хангаж буй эсэхэд хяналт тохируулга хийж ТТЗ болон ТШЗ -тай зөвшилцөн баталгаажуулна.

Маягт-2 Багана 1,2 - Маягт 1 багана 10, 11 хэсэгт тодорхойлсон төсвийн хөтөлбөрийн код, хөтөлбөрийн нэр болон тухайн хөтөлбөрийн үр дүнг, кодын хамт оруулна.

Маягт-2 Багана 3,4,5 - тус маягтын багана 2 буюу “ТЕЗ-ийн төсвөөр хэрэгжүүлэх хөтөлбөрийн хүрэх үр дүн” хэсэгт тодорхойлсон хөтөлбөр тус бүрийн үр дүнг хэмжих шалгуур үзүүлэлт, түүнийг хэмжих нэгж, кодыг оруулна.

Маягт-2 Багана 6, 7, 8, 9, 10 – “Шалгуур үзүүлэлтийн хүрээ” баганад үр дүнг хэмжих шалгуур үзүүлэлтийн утгыг оруулна. Үүнд:

Багана 6 - Шалгуур үзүүлэлтийг хэмжсэн “Суурь он”-ыг оруулна. Үзүүлэлт бүрийн хувьд хэмжсэн суурь он ялгаатай байж болно.

Багана 7 - Шалгуур үзүүлэлтийн суурь онд үзүүлэлт нь ямар хэмжээтэй байсныг оруулна. Суурь түвшин нь аль болох үнэн зөв, найдвартай эх сурвалжийн мэдээлэлд үндэслэсэн боломжит хамгийн сүүлийн утга, үзүүлэлт байна.

Багана 8,9,10 - Шалгуур үзүүлэлтийн “Зорилтот түвшин”-г оруулна.

Маягт-2 Багана 11, 12, 13 – “Төсвийн санал” баганад төсвийн төсөл, төсөөллийн тоон мэдээллийг оруулна. 11-р баганад “Төсвийн төсөл” баганын эхний мөрд Хөтөлбөрийн төсвийн саналын нийт дүнг оруулна. Энэ нь Маягт 3-т тусгагдсан тухайн хөтөлбөрт хамаарах гарцын төсвийн нийлбэр дүнтэй тэнцүү байна.

Маягт-2 Багана 14 - “Мэдээллийн эх сурвалж” баганад шалгуур үзүүлэлтийг тооцох мэдээллийн эх сурвалжийг дэлгэрэнгүй тайлбарлаж оруулна.

**Үе шат 3. Хөтөлбөрийн гарц, төсвийн төслийн нэгтгэл**

Хөтөлбөрийн нэр, кодыг сонгон, тухайн Энэ хэсэгт Маягт 2 дээр тодорхойлсон хөтөлбөр бүрд хамаарах гарц, түүний шалгуур үзүүлэлтийн суурь болон зорилтот түвшний тоон мэдээллийг төсөвт өртгийн хамт боловсруулна харуулна. “Хөтөлбөрийн гарц” гэж хөтөлбөрийн үр дүнг хангахад чиглэсэн төрийн байгууллага болон бусад этгээдээс нийлүүлэх эцсийн бүтээгдэхүүн, үйлчилгээ буюу арга хэмжээний багцыг ойлгоно.

ТЕЗ нь эрхлэх асуудлын хүрээнд хөтөлбөрийн гарц, гарцын түүнийг хэмжих шалгуур үзүүлэлтийн зорилтод түвшинг тодорхойлохдоо шат шатны харьяа төсвийн захирагч нарын саналыг харгалзан төсвийн хязгаарын хүрээнд эцэслэн боловсруулна. ТЕЗ нь харьяа төсөв захирагч нартаа гарц, гарцын шалгуур үзүүлэлтийн санал боловсруулах арга зүйгээр хангана. Төсвийн төвлөрүүлэн захирагч (ТТЗ) нь харьяа байгууллагуудтай зөвшилцөж, Төсвийн шууд захирагч (ТШЗ) бүрийн оруулах хувь нэмрийг тооцож гарцын шалгуур үзүүлэлтийн саналыг бэлтгэнэ. Хэрэв ТШЗ нь ТЕЗ-д шууд харьяалагдах бол ТЕЗ болон ТШЗ нь харилцан зөвшилцөн гарцын шалгуур үзүүлэлтийг тодорхойлно. Төсвийн шууд захирагч ТЕЗ болон ТТЗ нараас ирсэн заавар, арга зүйн дагуу гарцын шалгуур үзүүлэлтийг байгууллагын гүйцэтгэлийн төлөвлөгөөтэй нягт уялдаатайгаар тодорхойлно.

Maягт-3 Багана 1,2 – “Код” ба “Гарцын нэр” баганад хөтөлбөрийн код ба нэрийг оруулна. Дараагийн мөрнөөс сонгогдсон хөтөлбөрт хамааралтай гарцын код ба нэрийг оруулна. (Үр дүнд суурилсан төсөвлөлтийг нэвтрүүлэх туршилтын хүрээнд боловсруулсан хөтөлбөрийн гарц, шалгуур үзүүлэлтийг Хавсралт 01-ээс харна уу.)

Maягт-3 Багана 3,4 – “Код” ба “Шалгуур үзүүлэлт” баганад гарцын шалгуур үзүүлэлтийг оруулна. Гарцын шалгуур үзүүлэлт нь тухайн төсвийн жилдээ хэмжиж болохуйц чанарын болон тоон шалгуур үзүүлэлтээр илэрхийлэгдэнэ.

Maягт-3 Багана 5,6,7,8 – Гарцын шалгуур үзүүлэлт нь хөтөлбөрийн үр дүнгийн шалгуур үзүүлэлтийн зорилтот түвшнийг хангаж буй эсэхийг нягтална. Ингэхдээ гарц, үйл ажиллагаануудыг 100 хувь хэрэгжүүлэхэд хөтөлбөрийн үр дүнгийн зорилтот түвшин бүрэн хангагдах эсэхийг нягтлах замаар логик уялдаа холбоог шалгана.

Maягт-3 Багана 9,10,11 - “Төсвийн төсөл 20\*\* он” хэсэг нь “МАЯГТ: 4”-ийн тооцооллоос гарц бүрээр нийлбэр дүнг оруулна.

**Үе шат 4. ТЕЗ-ийн хэрэгжүүлэх хөтөлбөрийн төсвийн төсөл**

ТЕЗ-ийн хөтөлбөр, гарц, хэрэгжүүлэгч байгууллага, зардлын зориулалт, урсгал болон хөрөнгө оруулалтын зардлын уялдаа холбоог харуулах, нэгтгэлийг дүгнэх зорилгоор Maягт-4 ийг боловсруулна.

Maягт-4 Багана 1, 2 – “Код” ба “Хөтөлбөрийн нэр” баганад Хөтөлбөрийн холбогдох код, нэрийг оруулна.

Maягт-4 Багана 3, 4 - “Гарцын код” ба “Гарц” баганад гарцын холбогдох код, нэрийг эрэмбэлэн оруулна. (Үр дүнд суурилсан төсөвлөлтийг нэвтрүүлэх туршилтын хүрээнд боловсруулсан хөтөлбөрийн гарц, шалгуур үзүүлэлтийг Хавсралт 01-ээс харна уу.)

Maягт-4 Багана 5, 6 – “Байгууллагын код” ба “Байгууллага” баганад тухайн хөтөлбөр, гарцын үйл ажиллагааны хэрэгжилтийг хангах байгууллагын код, нэрийг оруулна. Байгууллагын код ба нэр нь төсвийн Fiscal программд оруулсан код, нэршилтэй ижил байна.

Maягт-4 Багана 7, 8 – “Зориулалт, арга хэмжээний код” ба “Зориулалт” баганад тухайн гарцыг хэрэгжүүлэх байгууллагын үйл ажиллагааны зардлын зориулалтын код, зориулалтын нэрийг Сангийн сайдын “Төсвийн ангилал шинэчлэн батлах тухай” 2015 оны 7 дугаар тушаалын дөрөвдүгээр хавсралтаар баталсан зардлын зориулалт болон арга хэмжээний ангиллаас сонгож оруулна.

Maягт-4 Багана 9, 10 – “Урсгал” ба “Хөрөнгө оруулалт” тухайн зардлын зориулалтаас хамааран урсгал зардал бол 9-р баганад, хөрөнгө оруулалтын зардал бол 10-р баганад дүнг оруулна. Үр дүнд суурилсан төсөвлөлтийн тогтолцоонд урсгал болон хөрөнгө оруулалтын зардлыг хөтөлбөрийн гарцын хүрээнд нэгтгэн төсөвлөдөг. 9, 10 дугаар баганад гарцыг нийлүүлэхэд шаардагдах урсгал болон хөрөнгө оруулалтын зардлыг хэрэгжүүлэгч байгууллага, зориулалтын ангиллаар төсөвлөнө. 10 дугаар баганад тусгагдсан хөрөнгө оруулалтын зардлын дүн нь 5 дугаар маягтад тусгагдсан холбогдох хөтөлбөрийн гарц, зориулалтын ангиллаар төсөвлөсөн дүнтэй тэнцүү байна.

**Үе шат 5.** **Хөрөнгө оруулалтын төслийн жагсаалт, түүний төсөв**

Монгол Улсын Төсвийн тухай хуулийн 31.1” Эрхлэх асуудлын хүрээнд хөрөнгө оруулалтын арга хэмжээ, түүнд шаардагдах хөрөнгийн хэмжээг холбогдох хөтөлбөрт тусгасан байх:” заалтын дагуу улс орон нутгийн төсөв, орон нутгийн хөгжлийн сан, замын сан, байгаль хамгаалах нөхөн сэргээх арга хэмжээний зардлын эх үүсвэр болон төсөл хөтөлбөр, концесс, их засварын хөрөнгөөр шинээр, болон шилжин хэрэгжих төсөл бүрийг хамаарах хөтөлбөр, гарцын ангиллаар төлөвлөнө. Маягт 5 буюу “2026 онд санхүүжүүлэх хөрөнгө оруулалтын төсөл, арга хэмжээ, барилга байгууламжийн жагсаалт, түүний төсөв”-ийн саналыг эксел форматын дагуу бэлтгэн Төсвийн хөтөлбөрийн хүрэх үр дүнгийн системд аймаг, нийслэлийн төсвийн мэргэжилтэн импорт хийж оруулна

Maягт-5 Багана 1 –“№” баганад Хөрөнгө оруулалтын төслийн дэс дараалал дугаарыг оруулна.

Maягт-5 Багана 2,3,4,5 - “Хөтөлбөрийн нэр, код” ба “Гарцын нэр, код” -ыг оруулна. Хөтөлбөрийн нэр, кодыг Сангийн сайдын “Төсвийн ангилал шинэчлэн батлах тухай” 2015 оны 7 дугаар тушаалын 3 дугаар хавсралтаар баталсан төсвийн зарлагын хөтөлбөрийн ангиллаас сонгож оруулна. Гарцыг Үр дүнд суурилсан төсөвлөлтийг нэвтрүүлэх туршилтын хүрээнд боловсруулсан “Хөтөлбөр, гарц, зориулалт арга хэмжээний хүрээнд санал болгож буй тодорхойлолт: Хавсралт 1” -ээс сонгож оруулна.

Maягт-5 Багана 6,7 – “Зориулалт” баганад нэр, кодыг Сангийн сайдын “Төсвийн ангилал шинэчлэн батлах тухай” 2015 оны 7 дугаар тушаалын 4-р хавсралтаар баталсан зардлын зориулалт болон арга хэмжээний ангиллын сонгож оруулна.

Maягт-5 Багана 8 – “Төлөв” баганад төлөвлөж байгаа төсөл нь тухайн жилд шинээр хэрэгжиж эхэлж байгаа бол “шинэ”, өмнө жилээс шилжин хэрэгжиж байгаа бол “шилжих” гэдгийг сонгож оруулна.

Maягт-5 Багана 8 – “Төрөл’ баганад хөрөнгө оруулалтын төсөл нь барилга байгууламж, тоног төхөөрөмж, их засварын аль төрөлд хамаарахыг сонгож оруулна.

Maягт-5 Багана 9 – “Төслийн код” баганад хөрөнгө оруулалтын төслийн pims.publicinvestment.gov.mn системд бүртгэгдсэн кодыг бичнэ.

Maягт-5 Багана 10 – “Төслийн нэр, хүчин чадал, байршил” баганад улсын болон орон нутгийн жилийн хөгжлийн төлөвлөгөөнд тусгагдсан төслийг бичнэ.

Maягт-5 Багана 11,12 – “Хэрэгжүүлэх хугацаа” баганад төсөл хэрэгжүүлэх хугацааг тодорхойлж бичнэ.

Maягт-5 Багана 13 - “Анхны төсөвт өртөг” баганад мэргэжлийн байгууллагаар баталгаажсан, ТЭЗҮ-д тусгагдсан хөрөнгө оруулалтын төслийн анхны төсөвт өртгийг бичнэ.

Maягт-5 Багана 14 - “20\*\* оны төсөвт өртөг” баганад ТЭЗҮ өөрчлөгдсөнөөс анхны төсөвт өртөг өөрчлөгдсөн бол өөрчлөлт хийгдсэн, баталгаажсан дүнг бичнэ.

Maягт-5 Багана 15 - “Санхүүжих дүн” баганад 20\*\* онд санхүүжүүлэх төсвийн хэмжээг бичнэ.

**Хөтөлбөрийн гарц тодорхойлох**

Хөтөлбөрийн хүрэх үр дүн шалгуур үзүүлэлтийг “гарц”-аар дамжуулж төсвийн тоон мэдээлэлтэй уялдуулах зорилгоор хөтөлбөрийн хүрэх үр дүнгийн мэдээллийн системд ТЕЗ нар өөрсдийн “гарц”-ыг тодорхойлно.

“Хөтөлбөрийн гарц” гэж хөтөлбөрийн үр дүнг хангахад чиглэсэн төрийн байгууллага болон бусад этгээдээс нийлүүлэх эцсийн бүтээгдэхүүн, үйлчилгээ юм. Жишээ нь, Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн 20 дугаар зүйлд заасан орон нутгийн хэрэгжүүлэх чиг үүргийн хүрээнд хөтөлбөр ба гарц түүнчлэн хөтөлбөрийг хэрэгжүүлэгч байгууллагын уялдааг дараах байдлаар тодорхойлж болно:

|  |  |  |  |
| --- | --- | --- | --- |
| **Хөтөлбөр код** | **Хөтөлбөрийн нэр** | **Хөтөлбөрийн гарц** | **Хэрэгжүүлэгч байгууллага** |
| 70105 | Орон нутгийн өөрөө удирдах байгууллагын үйл ажиллагаа | Нутгийн өөрөө удирдах байгууллагын чиг үүрэг бүрэн эрхийг хэрэгжүүлэх | Аймаг сум, Нийслэл дүүргийн ИТХ,ИТХ-ын ажлын алба, Баг хорооны Иргэдийн нийтийн хурал |
| Хурал, ИТХ-ын төлөөлөгчийн үйл ажиллагаа, ажиллах нөхцөлийг хангах |
| 70106 | Орон нутгийн гүйцэтгэх засаглалын удирдлага | Хөгжлийн бодлого, төлөвлөлт, хэрэгжилт, зохицуулалт | аймаг, нийслэл, сум, дүүрэг баг хорооны Засаг дарга,Засаг даргын Тамгын газар, хот, тосгоны захирагчийн алба |
| Хууль тогтоомж, тогтоол, шийдвэрийн хэрэгжилт, зохицуулалт |
| Нийтлэг үйлчилгээ |
| 70429 | Санхүүгийн хяналт, дотоод аудит, эрсдэлийн удирдлага | Төсөв, санхүүгийн дотоод аудит, хяналт шалгалтын үйл ажиллагааг хэрэгжүүлэх | Санхүүгийн хяналт дотоод аудитын алба |
| 70426 | Төрийн өмчийн эрхийг хэрэгжүүлэх | өмчийн талаар гарсан бодлого шийдвэрийг хэрэгжүүлэх | Орон нутгийн өмчийн газар |
| 70418 | худалдан авах үйл ажиллагаа | Худалдан авах ажиллагааны төлөвлөгөөний хэрэгжилтийг зохион байгуулах | Худалдан авах ажиллагааны газар |
| 71105 | Орон нутгийн хяналт зохицуулалт нийтийн тээвэр | нийтийн тээврийн үйлчилгээ, зохицуулалт | Аймаг, нийслэл, сум , дүүргийн Засаг дарга,ЗДТГ, нийтийн тээврийн үйлчилгээ хариуцсан байгууллага, Орон нутгийн АЗЗА-ын байгууллага |
| 71101 | авто зам | Зам гүүр, замын байгууламжийг бий болгох, засварлах, арчлах , хяналт тавих |
| 70708 | гамшгаас урьдчилан сэргийлэх | гамшиг , ослоос урьдчилан сэргийлэх, таслан зогсоох, хор уршгийг арилгах ,сэргээх үйлчилгээ | Аймаг нийслэл сум дүүргийн засаг дарга,,Засаг даргын дэргэдэх зөвлөл |
| 70709 | Гэмт хэргээс урьдчилан сэргийлэх | харьяа нутаг дэвсгэртээ гэмт хэрэг, зөрчлөөс урьдчилан сэргийлэх ажлын нэгдсэн төлөвлөгөө гаргаж ,хэрэгжүүлэх | Аймаг нийслэл сум дүүргийн ИТХ,ЗДТГ |
| 71506 | Суурин газрын усан хангамж | Хүн амыг стандартын шаардлага хангасан ундны болон ахуйн хэрэгцээний усаар хангах | Аймаг нийслэл сум дүүргийн засаг дарга ,хот тохижилт үйлчилгээ хариуцсан байгууллага |
| 71502 | Хот байгуулалт, тохижилт | Хот байгуулалт, тохижилтын бодлого төлөвлөлт хэрэгжилт зохицуулалт | Аймаг нийслэл сум дүүргийн хот тохижилт үйлчилгээний газар |
| суурин газрын нийтийн эзэмшлийн байгууламжийг бий болгох арчлах , хамгаалах үйлчилгээ |
| 71507 | Ариун цэврийн байгууламж | нийтийн ариун цэврийн байгууламжийн ашиглалт ,засвар үйлчилгээ |
| 71508 | Гудамжны гэрэлтүүлэг | нийтийн эзэмшлийн зам талбайг гэрэлтүүлгээр хангах үйлчилгээ |
| 71601 | Нийгмийн эрүүл мэнд | Иргэдийн эрүүл мэндийн боловсролын дээшлүүлэхэд чиглэсэн үйл ажиллагаа |  |
| 71602 | Эмнэлгийн тусламж үйлчилгээ | Эрүүл мэндийн үйлчилгээ үзүүлэх орчныг сайжруулна | Аймаг нийслэл сум дүүргийн Засаг дарга, түүнд харьяалагдах боловсрол, эрүүл мэнд, нийгэм, соёлын байгууллага |
| 71701 | Биеийн тамир спорт | Идэвхтэй хөдөлгөөний үйлчилгээ |
| 71702 | Соёл урлаг | Соёлын үйлчилгээ үзүүлэх стандарт шаардлага хангасан орчныг бүрдүүлнэ . |
| **71801** | Сургуулийн өмнөх боловсрол | Цэцэрлэгийн үндсэн анги хичээллүүлэх. |
| Хувилбарт сургалт явуулах |
| **71802** | Ерөнхий боловсрол | Сургалтын болон хөгжүүлэх үйл ажиллагаа явуулах |
| 71804 | Мэргэжлийн боловсрол | Мэргэжлийн, техникийн боловсролын сургалт явуулах |
| 70801 | Мал аж ахуйг хөгжүүлэх хөтөлбөр | Бэлчээрийн менежмент | Аймаг, нийслэл, сум, дүүргийн ЗДТГ |
| Мал, амьтны эрүүл мэнд |
| Мал, амьтны үржил селекцийг дэмжих |
| МААн үйлдвэрлэл, боловсруулалтыг дэмжих |
| аймаг нийслэл сум дүүргийн ЗДТГ | Газар тариаланг хөгжүүлэх хөтөлбөр | Хөрс хамгаалал |
| Үр,сортын шинэчлэл |
| газар тариалангийн бүтээгдэхүүний үйлдвэрлэлт , хадгалалтыг дэмжих |
|  | Хүнсний үйлдвэрлэлийг хөгжүүлэх хөтөлбөр | Хүнсний үйлдвэрлэлийн түүхий эдийн худалдан авалтыг дэмжих |
| Хүнсний бүтээгдэхүүн үйлдвэрлэлийг дэмжих |
| Хүнсний хангамж, аюулгүй байдал, хяналт |
|  | Хөнгөн үйлдвэрлэлийг хөгжүүлэх хөтөлбөр | Хөнгөн үйлдвэрлэлийн түүхий эдийн худалдан авалтыг дэмжих |
| Нэмүү өртөг шингэсэн бүтээгдэхүүн үйлдвэрлэлийг дэмжих |
| Маркетинг, борлуулалтыг дэмжих |
| 72101 | Жижиг дунд үйлдвэрлэлийг дэмжих | Жижиг, дунд үйлдвэрлэлийн бүтээгдэхүүнийг сурталчлах, борлуулалтыг дэмжих |
| Жижиг, дунд үйлдвэрлэл, үйлчилгээг дэмжих, ажлын байр бий болгох |
| **71703** | Аялал жуулчлал | Аялал жуулчлалын бодлогын хэрэгжилт зохицуулалт | ,аймаг нийслэлийн БОАЖ-ын газар, аймаг сумын ЗДТГ |
| Аялал жуулчлалын үйл ажиллагааг дэмжих |
| 72207 | Хүүхдийн хөгжил хамгаалал | Хүүхэд хамгааллын үйлчилгээ | Аймаг, нийслэл, сум, дүүргийн ЗДТГ |
| Хүүхдийн хөгжлийн үйлчилгээ |
| 72206 | Хөгжлийн бэрхшээлтэй иргэдийн хөгжил, хамгаалал | ХБИ, ХБХүүхдийн дэмжих үйлчилгээ | Аймаг, нийслэл, сум, дүүргийн ЗДТГ |
| Сургалт, нөлөөлөл, стандартын хэрэгжилтийг хангах (Бүх ТЕЗ) |
| 72208 | Ахмад настны хөгжил хамгаалал хөтөлбөр | Эрүүл насжилтыг дэмжих | Аймаг, нийслэл, сум, дүүргийн ЗДТГ |
| Ахмад настны хамгаалал |
| 71406 | Хүрээлэн буй орчны бохирдол доройтлыг бууруулах хөтөлбөр | Агаарын бохирдол бууруулах | БОУАӨЯ, аймаг, нийслэл сум, дүүргийн ЗДТГ |
|  |  | Хог хаягдлын менежментийн хэрэгжүүлэх |  |
|  |  | бохирдуулагч эх үүсвэрийг орлох бүтээгдэхүүн үйлдвэрлэгчдийг дэмжих |  |
| 71411 | Хүрээлэн буй орчны бодлого, удирдлага хөтөлбөр | Салбарын бодлогын хэрэгжилт, зохицуулалт | Аймаг нийслэлийн БОАЖ-ын газар |
| 71403 | Ойжуулалт | Ойн менежмент,ойн талаар гарсан хууль тогтоомжийн хэрэгжилт хяналт | Ойн газар , сум дундын ойн анги |
| 71413 | Байгаль хамгаалах, нөхөн сэргээх хөтөлбөр | Усны нөөцийг, хамгаалах, нөхөн сэргээх ,ашиглах | аймаг нийслэлийн БОАЖ-ын газар, аймаг нийслэл сум дүүргийн засаг дарга |
|  |  | Ургамлын нөөцийн хамгаалал,ашиглалт, нөхөн сэргээлт |  |
|  |  | Амьтны нөөцийн хамгаалал ашиглалт, нөхөн сэргээлт |  |
|  |  | Газрын доройтлыг бууруулах, хамгаалах, нөхөн сэргээх |  |
|  |  | Ойн нөөцийг хамгаалах нөхөн сэргээх |  |
|  |  | Генетик нөөцийг судлах бүртгэх , ашиглах |  |
| 71703 | Аялал жуулчлал хөтөлбөр | Аялал жуулчлалын бодлогын хэрэгжилт зохицуулалт | БОУАӨЯ, аймаг нийслэлийн БОАЖ-ын газар, аймаг нийслэл сум дүүргийн засаг дарга |

1. “Үр дүнд суурилсан нэгдсэн төлөвлөлт” Үндсэн ойлголт, зарчим, практик хэрэглээний гарын авлага 2024, “Монгол Улсад Тогтвортой Хөгжлийн Зорилготой уялдсан төсвийн төлөвлөлтөөр хөдөлмөр эрхлэлтийн шинэчлэлийг дэмжих нь” төсөл [↑](#footnote-ref-1)